Mensogodetektilo

eta|270px|Usona inventisto Leonarde Keeler (1903–1949) testanta sian plibonigitan mensogodetektilon kun Kohler, iama atestanto en la proceso de 1935 kontraŭ Bruno Hauptmann.
**Poligrafo** kiel neologisma termino, kaj populare **Mensogodetektilo**, estas aparato kaj proceduro kiu teorie mezuras kaj registras kelkajn fiziologiajn indikilojn kiel sangopremo, pulso, spirado kaj haŭta konduktiveco kiam al persono oni demandas kaj tiu respondas serion da demandoj. La kredo sub la uzado de la Mensogodetektilo estas ke mensogaj respondoj produktas fiziologiajn respondojn kiuj povas esti diferencigitaj el tiuj asociaj kun nemensogaj respondoj. Estas, tamen, ne specifaj fiziologiaj reagoj asociaj kun mensogo, kio malfacilas identigi faktorojn kiuj apartigas mensogantojn el verdirantoj. Poligrafistoj preferas ĉiuokaze uzi sian propran individuan taksometodon, male al komputikaj teknikoj, ĉar ili povas pli facile defendi siajn proprajn pritaksojn. kaj la CIA kaj multaj policdepartementoj kiaj tiuj de Los-Anĝeleso kaj de Virginio uzas poligrafan ekzamenojn por pridemandi suspektatojn kaj klasigi novajn dungatojn. Ene de la Usona federacia registaro, poligrafa ekzameno estas referencata ankaŭ kiel psikofiziologia detektilo de mensogo. La averaĝa kosto por administri la mensogdetektilan ekzamenon en Usono estas de pli ol 700 dolaroj kaj estas parto de ekonomia sektoro de 2 mil milionoj da dolaroj.

Tamen, la pritaksado de la mensogodetektilo fare de sciencaj kaj registaraj instancoj ĝenerale sugestas, ke mensogodetektiloj estas neakurataj, povas esti trompitaj per kontraŭagado, kaj estas neperfekta aŭ nevalida rimedo trovi la tutan veron. Spite postulojn de 90% da valideco fare de defendantoj de la mensogodetektilo, la *National Research Council* ne trovis pruvaron de efektiveco. La Usona Asocio pri Psikologio asertas, ke "Plej psikologoj konsentas, ke estas malmulta pruvaro ke mensogodetektilaj testoj povas akurate detekti mensogojn."

La kontroldemandara testo, konata ankaŭ kiel testo de probabla mensogo, estis disvolvigita por superi aŭ minimumigi la problemojn de la testo-metodo grava-malgrava. Kvankam la gravaj demandoj en la testo de probabla mensogo estas uzataj por atingi reagon el mensoginto, la fiziologiaj reagoj kiuj "distingas" mensogintojn povas okazi ankaŭ ĉe senkulpaj individuoj kiuj timas falsan detekton aŭ sentas pasie, ke ili ne faris la krimon. Tiele, kvankam fiziologia reago povas okazi, la tialo malantaŭ tiu reago povas esti diferenca. Plua ekzamenado de la testo de probabla mensogo indikis, ke ĝi estas partie kontraŭ senkulpaj personoj. Tiuj kiuj malkapablas pensi pri mensogo rilata al la grava demando aŭtomate falos en la testo.

Poligrafistoj estas rajtigitaj aŭ regulitaj en kelkaj jurisdikcioj. La Usona Poligraf-Asocio eldonas normigojn por trejnkursoj de poligrafistoj, kvankam ĝi ne atestigas individuajn ekzamenistojn.

## Notoj 
## Bibliografio 
* Alder, Ken (2007). The Lie Detectors. New York: Free Press. ISBN 978-0-7432-5988-0.
* Bunn, Geoffrey C. The Truth Machine: A Social History of the Lie Detector (Johns Hopkins University Press; 2012) 256 pp.
* Blinkhorn, S. (1988) "Lie Detection as a psychometric procedure" In "The Polygraph Test" (Gale, A. ed. 1988) 29–39.
* Maschke, G.W. & Scalabrini, G.J. (2005) The Lie Behind the Lie Detector. 3a eld. Rete en http://antipolygraph.org
* Woodrow, Michael J. "The Truth about the Psychophysiological Detection of Deception Examination 3rd Edition" Lulu Press. Ny, NY ISBN 978-1-105-89546-3

## Eksteraj ligiloj 
* British and European Polygraph Association
* American Polygraph Association
* AntiPolygraph.org , retejo kritika al poligrafio
* History of the Polygraph  de Jim Fisher

## Vidu ankaŭ 
* detektilo

Kategorio:Aperis en 1902
Kategorio:Usonaj inventoj
Kategorio:Pseŭdoscienco
Kategorio:Fiziologio